CELEX: C2007/170/03
Language: fi
Date: 2007-07-21 00:00:00
Title: Asia C-170/04: Yhteisöjen tuomioistuimen tuomio (suuri jaosto) 5.6.2007 (Högsta domstolenin (Ruotsi) esittämä ennakkoratkaisupyyntö) — Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre ja Tony Staf v. Riksåklagaren (Tavaroiden vapaa liikkuvuus — EY 28, EY 30 ja EY 31 artikla — Kansallinen lainsäädäntö, jossa kielletään yksityishenkilöiltä alkoholijuomien maahantuonti — Oikeussääntö, joka liittyy alkoholijuomien myymistä koskevan ruotsalaisen monopolin olemassaoloon ja toimintaan — Arviointi — EY 28 artiklan vastainen toimi — Perusteleminen ihmisten terveyden ja elämän suojelemisella — Oikeasuhteisuuden valvonta)

21.7.2007   
            
            
               FI
            
            
               Euroopan unionin virallinen lehti
            
            
               C 170/2
            
         Yhteisöjen tuomioistuimen tuomio (suuri jaosto) 5.6.2007 (Högsta domstolenin (Ruotsi) esittämä ennakkoratkaisupyyntö) — Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre ja Tony Staf v. Riksåklagaren
   (Asia C-170/04) (1)
   
   (Tavaroiden vapaa liikkuvuus - EY 28, EY 30 ja EY 31 artikla - Kansallinen lainsäädäntö, jossa kielletään yksityishenkilöiltä alkoholijuomien maahantuonti - Oikeussääntö, joka liittyy alkoholijuomien myymistä koskevan ruotsalaisen monopolin olemassaoloon ja toimintaan - Arviointi - EY 28 artiklan vastainen toimi - Perusteleminen ihmisten terveyden ja elämän suojelemisella - Oikeasuhteisuuden valvonta)
   (2007/C 170/03)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Högsta domstolen
   Pääasian asianosaiset
   
      Valittajat: Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre ja Tony Staf
   
      Vastapuoli: Riksåklagaren
   Oikeudenkäynnin kohde
   Ennakkoratkaisupyyntö — Högsta domstolen — EY 28, EY 30 ja EY 31 artiklan tulkinta -Kansalliset säännökset, jotka koskevat valtion vähittäismyyntimonopolia alkoholijuomien osalta ja joiden mukaan yksityishenkilöt eivät saa suoraan tuoda maahan kyseisiä juomia
   Tuomiolauselma
   
               1)
            
            
               Alkohollagenin (alkoholilaki), joka on annettu 16.12.1994, 4 luvun 2 §:n 1 momentista ilmenevän säännöksen kaltaista kansallista säännöstä, jossa kielletään yksityishenkilöiltä alkoholijuomien maahantuonti, on arvioitava EY 28 artiklan valossa eikä EY 31 artiklan valossa.
            
         
               2)
            
            
               Alkohollagenin 4 luvun 2 §:n 1 momentista ilmenevän säännöksen kaltainen säännös, jossa kielletään yksityishenkilöiltä alkoholijuomien maahantuonti, on EY 28 artiklassa tarkoitettu tuonnin määrällinen rajoitus, vaikka kyseisessä laissa velvoitetaan vähittäismyyntimonopolin haltija toimittamaan ja tarvittaessa siis tuomaan maahan pyynnöstä asianomaiset juomat.
            
         
               3)
            
            
               Alkohollagenin 4 luvun 2 §:n 1 momentista ilmenevän säännöksen kaltaista säännöstä, jossa kielletään yksityishenkilöiltä alkoholijuomien maahantuonti ja
               
                           —
                        
                        
                           jolla ei voida saavuttaa tavoitteena olevaa alkoholin kulutuksen yleistä rajoittamista ja
                        
                     
                           —
                        
                        
                           joka ei ole oikeassa suhteessa siihen tavoiteltuun päämäärään nähden, että nuorisoa suojellaan alkoholin kulutuksen haitoilta,
                        
                     ei voida pitää EY 30 artiklan nojalla oikeutettuna ihmisten terveyden ja elämän suojelemiseksi.
            
         
      (1)  EUVL C 156, 12.6.2004.